Belegging vereis versigtige toewysing en instandhouding | Netwerk24
Belegging vereis versigtige toewysing en instandhouding
Die belangrikste kenmerk van 'n langtermynportefeulje is watter bates jy daarin hou. Maar daar is ook ander oorwegings. Eerstens, hoe verdeel jy die portefeulje tussen passief of aktief bestuurde bates?
Ek stel altyd voor dat ten minste 50% van 'n portefeulje in beursverhandelde fondse (ETF's) gehou moet word as die kern van die portefeulje. Dit verwyder die gevaar dat jy swak aandele koop. Die 50%-toekenning is 'n minimum, en dit kan hoër wees as jy 'n nuwe belegger is, of net 'n bietjie geld op die mark wil waag.
Die tweede vraag gaan oor die toekenning van buitelandse of plaaslike bates, hetsy in passiewe instrumente of individuele aandele. Hierdie verdeling is moeiliker, veral omdat baie van ons top-40-aandele hul inkomste in dollars verdien, sodat hulle in 'n sekere sin buitelands is. Hier moet die persentasieverdeling waarskynlik meer as 50% in die buiteland wees om dollars te verdien, omdat Suid-Afrika 'n klein stippeltjie in die wêreldwye BBP-verdienste is. Ek sal binnekort 'n rubriek hieroor skryf.